open-index/open-wikipedia-markdown huggingface dataset:
Μεσοωκεάνια ράχη

Γενικά με τον γεωλογικό ή ειδικότερα ωκεανογραφικό ελληνικό όρο **ωκεάνια υφαλορράχη**, ή κατά διεθνή όρο **μεσοωκεάνια ράχη** ή **ωκεάνια κορυφογραμμή** χαρακτηρίζεται η έξαρση του ωκεάνιου βυθού που απαντάται σε μορφή οροσειράς με το ιδιαίτερο χαρακτηριστικό την κορυφογραμμή της να τη διατρέχει σε όλο το μήκος της τεκτονικό ρήγμα, μέσα από το οποίο αναδύεται μάγμα το οποίο στη συνέχεια εκχύεται ως λάβα δημιουργώντας συνεχώς κατά την ψύξη της νέες στρώσεις φλοιού. Εκ του γεγονότος αυτού οι μεσοωκεάνιες ράχες χαρακτηρίζονται γενικά ζώνες επέκτασης του ωκεάνιου πυθμένα. Λαμβάνοντας δε υπόψη τον μηχανισμό δημιουργίας της, η παρουσία της και μόνο αποτελεί αδιάψευστο στοιχείο ζώνης γειτνίασης δύο τεκτονικών πλακών.

Σε παγκόσμια κλίμακα οι ωκεάνιες υφαλορράχες ή μεσοωκεάνιες ράχες φέρονται να συνδέονται μεταξύ τους και να αποτελούν ένα ενιαίο ωκεάνιο τεκτονικό σύστημα σε ενεργή κατάσταση.

## Σημειώσεις παραπομπές


## Πηγές
* "Εγκυκλοπαίδεια Πάπυρος Larousse Britannica" τ.12ος, σ.147.
* "Εγκυκλοπαίδεια Πάπυρος Larousse Britannica" τ.59ος, σ.469. 
## Εξωτερικοί σύνδεσμοι

* An explanation of relevant tectonic forces
* Mid-Ocenic ridge, like baseball seam (The Dynamic Earth, USGS)
* Ridge2000, Studying Mid-Ocean Ridges from Mantle to Microbe

Κατηγορία:Ωκεάνιες υφαλορράχες
Κατηγορία:Γεωλογικές διεργασίες
Κατηγορία:Τεκτονικές πλάκες
Κατηγορία:Ωκεανοί
DSM-5

To ***Διαγνωστικό και Στατιστικό Εγχειρίδιο Ψυχικών Διαταραχών'', Πέμπτη Έκδοση''' (''Diagnostic and Statistical Manual of Mental Disorders'', Fifth Edition, συντομογραφία ***DSM-5**') είναι η ενημέρωση για το 2013 του εργαλείου ταξινόμησης και διάγνωσης της Αμερικανικής Ψυχιατρικής Εταιρείας (). Στις Ηνωμένες Πολιτείες το DSM χρησιμεύει ως μια καθολική αρχή για την ψυχιατρική διάγνωση. Οι προτάσεις θεραπείας, όπως και η καταβολή αποζημιώσεων από τους παρόχους ιατρικής φροντίδας, συχνά καθορίζονται από ταξινομήσεις του DSM, οπότε η εμφάνιση μιας καινούριας έκδοσης έχει σημαντική πρακτική σπουδαιότητα.

Το DSM-5 εκδόθηκε στις 18 Μαΐου 2013, υπερισχύοντας του DSM-IV-TR, το οποίο είχε εκδοθεί το 2000. Η ανάπτυξη της νέας έκδοσης ξεκίνησε με ένα συνέδριο το 1999, και προχώρησε με τον σχηματισμό μια Ομάδας Εργασίας το 2007, η οποία ανέπτυξε και δοκίμασε πρακτικά μια ποικιλία νέων ταξινομήσεων. Στις περισσότερες εκφάνσεις του, το DSM-5 δεν έχει αλλάξει σημαντικά από το DSM-IV-TR. Σημαντικές αλλαγές περιλαμβάνουν: κατάργηση του συνδρόμου Άσπεργκερ ως διακριτής ταξινόμησης, απώλεια των ταξινομικών υποτύπων για ποικίλες μορφές σχιζοφρένειας, κατάργηση της «εξαίρεσης απώλειας» για τις βαριές καταθλιπτικές διαταραχές, μια αναθεωρημένη μεταχείριση και ονοματοδοσία για την *διαταραχή ταυτότητας φύλου* σε *[[δυσφορία φύλου]]*, και αφαίρεση του κριτηρίου A2 για την διαταραχή μετατραυματικού στρες () επειδή η απαίτησή της για συγκεκριμένες συναισθηματικές αντιδράσεις δεν εφαρμοζόταν σε βετεράνους πολέμου και επαγγελματίες έκτακτης ανάγκης με PTSD.

Η πέμπτη έκδοση επικρίθηκε από διάφορες αρχές πριν και μετά την επίσημη έκδοσή της. Οι κριτικοί δήλωσαν, για παράδειγμα, τα εξής: ότι πολλές αναθεωρήσεις και προσθήκες στο DSM-5 στερούνταν εμπειρικής υποστήριξης, ότι η δοκιμασία αξιοπιστίας μεταξύ παρατηρητών είναι χαμηλή για πολλές διαταραχές, ότι πολλές ενότητες περιέχουν ελλιπώς γραμμένες, συγκεχυμένες ή αντιφατικές πληροφορίες και ότι η βιομηχανία ψυχιατρικών φαρμάκων επηρέασε ανάρμοστα το περιεχόμενο του εγχειριδίου. Διάφοροι επιστήμονες έχουν επιχειρηματολογήσει ότι το DSM-5 υποχρεώνει τους κλινικούς ιατρούς να κάνουν διακρίσεις οι οποίες δεν υποστηρίζονται από αδιάσειστα στοιχεία, διακρίσεις οι οποίες έχουν σημαντικές επιπτώσεις στην θεραπεία, συμπεριλαμβανομένων των συνταγογραφήσεων φαρμάκων και της διαθεσιμότητας κάλυψης ιατρικής ασφάλισης. Η γενική κατάκριση του DSM-5 τελικά είχε ως αποτέλεσμα την υπογραφή από 13.000 ενός υπομνήματος, το οποίο προωθήθηκε από πολλές οργανώσεις ψυχικής υγείας και απαίτησε έντονα για εξωτερική κριτική του εγγράφου. 

## Αναφορές


Κατηγορία:Βιβλία ψυχολογίας
Κατηγορία:Ψυχιατρική
Κατηγορία:Κλινική ψυχολογία
Κατηγορία:Ψυχοπαθολογία
Γουίλιαμ Σάτνερ

Ο **Γουίλιαμ Σάτνερ** (αγγλικά: *William Shatner*, γεν. 22 Μαρτίου 1931, Μόντρεαλ, Καναδάς) είναι εν ενεργεία ηθοποιός ο οποίος έχει τιμηθεί με Βραβεία Έμμυ, τραγουδιστής, συγγραφέας και σκηνοθέτης. Περισσότερο γνωστός είναι για την ερμηνεία του σαν κυβερνήτης του αστρόπλοιου "*Enterprise*" στο δημοφιλές τηλεοπτικό σίριαλ *[[Σταρ Τρεκ]]* (Star Trek) που παίχθηκε σε διάφορους κύκλους, ενώ μεταφέρθηκε και στον κινηματογράφο. Επιτυχής όμως ήταν και η συμμετοχή του στη σειρά *[[Boston Legal]]* (2004 - 2008).

## Τα πρώτα χρόνια
Ο Σάτνερ άρχισε από πολύ νωρίς την καριέρα του, σαν παρουσιαστής στο ραδιόφωνο, για λογαριασμό της καναδικής μετεωρολογικής υπηρεσίας. Εν συνεχεία, σπούδασε στο Πανεπιστήμιο Μαγκίλ, όπου ξεκίνησε την ηθοποιία, αποφοιτώντας στα 1952. Ακολούθως εντάχθηκε στο "*Εθνικό Θέατρο Ρεπερτορίου*" της Οττάβας, όπου εργάσθηκε μαζί με τον σκηνοθέτη σερ Ταϊρόν Γκάθρι και εμφανίσθηκε στο "*Stratford Shakespeare Festival*" του Οντάριο.

## Προς στην κορυφή
Ο Σάτνερ πραγματοποίησε την πρώτη του εμφάνιση στη σκηνή του θεάτρου Μπρόντγουεϊ το 1956 μετέχοντας στην παράσταση "*Tamburlaine the Great*" που σκηνοθέτησε ο Γκάθρι. Πήρε ακόμη μέρος σε διάφορες τηλεοπτικές εκπομπές, όπως τα *Goodyear Television Playhouse*, *Studio One* και *Playhouse 90*. Έκανε ντεμπούτο στον κινηματογράφο το 1958 ερμηνεύοντας τον έναν από τους δυο βασικούς ρόλους του έργου *Αδελφοί Καραμάζοφ*, μαζί με τον Γιουλ Μπρίνερ. Παράλληλα όμως, επέστρεψε στο Μπρόντγουεϊ, παίζοντας επί μια διετία στην παράσταση "*The Secret Life of Suzie Wong*", συμμετοχή για την οποία τιμήθηκε με θεατρικό Βραβείο Έμμυ (1959).

## Η εκτόξευσή του
[μικρογραφία|Ο Γουίλιαμ Σάτνερ στον ρόλο του κυβερνήτη [Τζέιμς Τ. Κερκ στο Σταρ Τρεκ]]
Στα 1961 ο Σάτνερ είχε έναν μικρό ρόλο στην εμβληματική ταινία ''Η δίκη της Νυρεμβέργης'' και την επόμενη χρονιά έναν βασικό ρόλο στο έργο *The Intruder*. Στη μικρή οθόνη ξεκίνησε την παρουσία του με τη σειρά *For the People* (1965) και το επόμενο έτος συναντήθηκε με τη διασημότητα, όταν ανέλαβε το ρόλο του κυβερνήτη Κερκ (*Captain James T. Kirk*) στο σίριαλ "*[[Star Trek: Η Αρχική Σειρά|Star Trek]]*", που παρακολουθούσε τις περιπέτειες του πληρώματος του αστρόπλοιου "*U.S.S. Enterprise*" στο αχανές σύμπαν κατά τον 23ο αιώνα. Η επιστημονικής φαντασίας αυτή τηλεοπτική σειρά έκανε πρεμιέρα στις 8 Σεπτεμβρίου 1966 και διήρκεσε τρεις κύκλους, γνώρισε όμως πολλές επαναλήψεις. Ο Σάτνερ συνέχισε να ερμηνεύει με μεγάλη επιτυχία τηλεοπτικούς χαρακτήρες (όπως του βετεράνου αστυνομικού στο σίριαλ *T. J. Hooker*), ενώ παράλληλα εξέδιδε βιβλία και ηχογραφούσε αρκετούς μουσικούς δίσκους.

## Φιλμογραφία

## Πηγές
* William Shatner Biography

## Παραπομπές


Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Eat the Heat

***Eat the Heat*** είναι ο τίτλος του όγδοου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 11 Μαΐου 1989 από τη "RCA Records" στην Ευρώπη και από την "Epic Records" στην Αμερική. Η ηχογράφηση του άλμπουμ πραγματοποιήθηκε από τον Σεπτέμβριο του 1988 μέχρι τον Ιανουάριο του 1989 στα "Dierks Studios" της Κολωνίας.

Αυτό ήταν το πρώτο άλμπουμ του συγκροτήματος χωρίς τον τραγουδιστή Ούντο Ντιρκσνάιντερ, αφού τη θέση του πήρε ο Ντέιβιντ Ρις, ενώ τη ρυθμική κιθάρα ανέλαβε ο Τζιμ Στέισι. Ο τελευταίος δεν συμμετείχε στις ηχογραφήσεις αλλά αναφέρεται στον δίσκο.

Οι κριτικές για τον δίσκο ήταν μέτριες ως και αρνητικές, με το "Allmusic" να του δίνει 1,5 αστέρι με άριστα τα πέντε και το "Metal Storm" 6,4 / 10. Οι πωλήσεις του ήταν χαμηλότερες σε σχέση με τους προκατόχους του, αφού έφτασε μόλις στο # 15 στην πατρίδα του συγκροτήματος και ήταν το πρώτο τους άλμπουμ μετά το 1982, το οποίο δεν κατάφερε να μπει στο Top-10 των τσαρτ της Σουηδίας.

Η αμερικάνικη περιοδεία για την προώθηση του δίσκου πραγματοποιήθηκε μαζί με τους W.A.S.P. και τους Metal Church, χωρίς επιτυχία και μετά το σύντομο ευρωπαϊκό κομμάτι της περιοδείας των Accept, ο ντράμερ Στέφαν Κάουφμαν αποχώρησε λόγω τραυματισμού στην πλάτη δίνοντας τη θέση του στον Κεν Μέρι. Οι υπόλοιπες εμφανίσεις της περιοδείας ακυρώθηκαν, μετά από καβγά του Ρις με τον Πέτερ Μπάλτες.

## Τραγούδια του δίσκου
**1. X-T-C** *(Reece, Hoffmann, Baltes, Kaufmann, Deaffy)* - 4:26
**2. Generation Clash** *(Reece, Hoffmann, Baltes, Kaufmann, Deaffy)* - 6:26
**3. Chain Reaction** *(Reece, Hoffmann, Baltes, Kaufmann, Deaffy)* - 4:42
**4. Love Sensation** *(Reece, Hoffmann, Baltes, Kaufmann, Deaffy)* - 4:43
**5. Turn the Wheel** *(Reece, Hoffmann, Baltes, Kaufmann, Deaffy)* - 5:24
**6. Prisoner** *(Reece, Hoffmann, Baltes, Kaufmann, Deaffy)* - 4:50
**7. Mistreated** *(Reece, Hoffmann, Baltes, Kaufmann, Deaffy)* - 8:51
**8. Stand 4 What U R** *(Reece, Hoffmann, Baltes, Kaufmann, Deaffy)* - 4:05
**9. Hellhammer** *(Reece, Hoffmann, Baltes, Kaufmann, Deaffy)* - 5:30
**10. D-Train** *(Reece, Hoffmann, Baltes, Kaufmann, Deaffy)* - 4:27

## Θέσεις τσαρτ
***Eat the Heat*** *(άλμπουμ)*

***Επίσημη κυκλοφορία: [[11 Μαΐου]] [[1989]]***

## Τα μέλη των Accept
Το "*Eat the Heat*" ηχογραφήθηκε από τους εξής μουσικούς:
* **Ντέιβιντ Ρις** - φωνητικά
* **[[Βολφ Χόφμαν]]** - κιθάρα
* **Τζιμ Στέισι** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα

## Παραπομπές


## Πηγές
* Eat the Heat - Accept | Songs, Reviews, Credits, Awards | AllMusic
* Accept - Eat the Heat - Reviews - Encyclopaedia Metallum: The Metal Archives
* Eat the Heat starling.rinet.ru - Eat the Heat

Κατηγορία:Άλμπουμ του 1989
Κατηγορία:Άλμπουμ των Accept
Κατηγορία:RCA Records
Still Not Black Enough

**Still Not Black Enough** είναι ο τίτλος του έκτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Ιούνιο του 1995 μέσω της "Raw Power" στην Ιαπωνία και ένα χρόνο αργότερα στις Ηνωμένες Πολιτείες μέσω της "Castle Records".

Αρχικός σκοπός της συγκεκριμένης κυκλοφορίας ήταν να αποτελέσει προσωπικό δίσκο του τραγουδιστή Μπλάκι Λόουλες, ο οποίος τελικά άλλαξε την απόφαση του και τον κυκλοφόρησε ως άλμπουμ των W.A.S.P., όπως είχε συμβεί και με τον προηγούμενο δίσκο τους, "*[[The Crimson Idol]]*". Οι στίχοι των τραγουδιών έχουν να κάνουν με αυτοβιογραφικά θέματα του ίδιου του τραγουδιστή.

Το άλμπουμ γνώρισε μικρή επιτυχία, όντας ο πρώτος δίσκος τους μετά το 1986 που δεν κατάφερε να μπει στο Top-50 των βρετανικών τσαρτ.

## Τραγούδια του δίσκου
**1. Still Not Black Enough** *(Lawless)* - 4:02
**2. Somebody to Love** *(Slick)* - 2:50
**3. Black Forever** *(Lawless)* - 3:17
**4. Scared to Death** *(Lawless)* - 5:02
**5. Goodbye America** *(Lawless)* - 4:46
**6. Keep Holding On** *(Lawless)* - 4:04
**7. Rock and Roll to Death** *(Lawless)* - 3:44
**8. Breathe** *(Lawless)* - 3:44
**9. I Can't** *(Lawless)* - 3:07
**10. No Way Out of Here** *(Lawless)* - 3:39

## Θέσεις τσαρτ

## Τα μέλη των W.A.S.P.
Το "*Still Not Black Enough*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα, μπάσο, πλήκτρα, σιτάρ
* **[[Στετ Χάουλαντ]]** - τύμπανα, κρουστά
* **[[Φράνκι Μπανάλι]]** - τύμπανα

;*Γκεστ συμμετοχές*
* **[[Μπομπ Κούλικ]]** - κιθάρα
* **Μαρκ Τζόσεφσον** - βιολί
* **Τρέισι Γουίτνι** - φωνητικά
* **Κέι Σι Κάλογουεϊ** - φωνητικά

## Παραπομπές


## Πηγές
* Still Not Black Enough - WASP | Songs, Reviews, Credits, Awards | AllMusic
* W.A.S.P. - Still Not Black Enough (album review ) | Sputnikmusic
* W.A.S.P. - Still Not Black Enough - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1995
Σιδηροδρομικός Σταθμός Φερών

Ο **Σιδηροδρομικός Σταθμός Φερών** είναι ο σιδηροδρομικός σταθμός στις Φέρες του νομού Έβρου. Βρίσκεται έξω από την κωμόπολη. Είναι μη επανδρωμένος σταθμός, ο πρώτος μετά την Αλεξανδρούπολη, καθώς το τρένο κατευθύνεται προς τα βόρεια του νομού. Ο σταθμός εξυπηρετείται από τα τοπικά τρένα ανάμεσα σε Αλεξανδρούπολη και Ορμένιο.

## Ιστορικά στοιχεία
Το 1896, όταν ολοκληρώθηκε, από την Εταιρία του Ενωτικού Σιδηρόδρομου (Chemin de fer de la jonction Salonique–Constantinople —*CJS*), η κατασκευή της γραμμής Θεσσαλονίκης – Αλεξανδρούπολης (τότε Δεδέαγατς), οι Φέρες (το οθωμανικό τότε Φερετζίκ) ήταν ο τερματικός σταθμός της Ενωτικής και το σημείο όπου συνδεόταν με το δίκτυο Αδριανούπολης – Δεδέαγατς της Εταιρίας των Ανατολικών Σιδηροδρόμων (Chemins de fer οrientaux —*CΟ*), η οποία είχε και το προνόμιο εκμετάλλευσης των λιμανιών της Αλεξανδρούπολης και της Θεσσαλονίκης. Τα εγκαίνια του σταθμού έγιναν το 1874. Μέχρι το 1909, οι επιβάτες που διέσχιζαν τις Φέρες ήταν υποχρεωμένοι να πληρώνουν διόδια.

## Υπηρεσίες

## Παραπομπές


Φερρες
Ανζελίκα Βαρούμ

Η **Μαρία Γιούργεβνα Βαρούμ** (Ρωσικά: Мари́я Ю́рьевна Вару́м), είναι Ρωσίδα τραγουδίστρια και ηθοποιός.

## Προσωπική ζωή
Η Ανζελίκα Βαρούμ είναι παντρεμένη με τον Ρώσο τραγουδιστή Λεονίντ Αγκούτιν, μαζί έχουν μια κόρη γεννημένη το 1999.

## Δισκογραφία
* 1991 – *Good bye, moy mal'chik*
* 1993 – *La–la–fa*
* 1995 – *Collected works*
* 1995 – *Osenniy dzhaz* (Autumn jazz)
* 1996 – *V dvukh minutakh ot liubvi* (Two minutes from love)
* 1996 – *Zimniya vishnia* (Winter cherry)
* 1998 – *Tol'ko ona...* (Only she)
* 1999 – *The Best*
* 2000 – *Sluzhebniy roman* (Workplace romance)
* 2002 – *Stop, liubopytstvo* (Stop, curiosity)
* 2007 – *Muzika* (Music)
* 2009 – *Esli on uidet* (If he leaves)
* 2013 – *Sumashedshaya* (Crazy)

## Φιλμογραφία
* 1992 – *Julia
* 1995 – *Stariye pesni o glavnom* (Old songs about what matters, a made–for–television musical)
* 1996 – *Stariye pesni o glavnom 2*
* 1997 – *Stariye pesni o glavnom 3*
* 1998 – *Stariye pesni o glavnom 4*
* 1999 – *Nebo v almazakh* (Night in diamonds) – Vika
* 1999 – *Dos'ye detektiva Dubrovskogo* (Dossier of Detective Dubrovsky) – Lena Posadskaya
* 2000 – *Stariye pesni o glavnom P.S.*
* 2003 – *Kamensakaya 3: Kogda bogi smeyutsia* (When gods laugh) – Svetlana Medvedeva
* 2005 – *Dvennadtsat stul'yev* (Twelve chairs) – Ellochka liudoyedka (Ella man–eater)
* 2006 – *Perviy skoriy* (First fast)
* 2008 – *Novogodniya noch 2008 na Pervom* (New Year's Eve on Channel 1)
* 2009 – *Novogodniya noch 2009 na Pervom* (New Year's Eve on Channel 1)
* 2010 – *Krasota trebuyet...'' (Beauty demands...)

## Εξωτερικοί σύνδεσμοι

*
*

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
The Gathering (άλμπουμ)

***The Gathering*** είναι ο τίτλος του όγδοου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 28 Ιουνίου του 1999 μέσω της δισκογραφικής εταιρείας "Burnt Offerings Records", όπως και της "Spitfire Records".

Αυτός ήταν ο πρώτος δίσκος του συγκροτήματος με τον Στιβ ντι Τζόρτζιο στο μπάσο και τον Ντέιβ Λομπάρντο στα τύμπανα, οι οποίοι πήραν την θέση των Ντέρικ Ραμίρεζ και Τζην Χόγκλαν, αντίστοιχα. Το συγκρότημα συνεργάστηκε για τρίτο συνεχόμενο στούντιο άλμπουμ με τον σχεδιαστή Ντέιβ ΜακΚιν για το εξώφυλλο του "*Τhe Gathering*".

Ο δίσκος έλαβε ιδιαίτερα θετικές κριτικές, με το "Allmusic" να το βαθμολογεί με 4,5 αστέρια με άριστα τα πέντε, το "Sputnik Music" με μέσο όρο βαθμολογιών 4 / 5, το "Metal Archives" με 79%, το "Metal Storm" με 9,8 / 10 και το "The Metal Observer" με 9,5 / 10.

## Τραγούδια του δίσκου
**1. D.N.R. (Do Not Resuscitate)** *(Billy, Peterson)* - 3:34
**2. Down for Life** *(Billy, Peterson)* - 3:23
**3. Eyes of Wrath** *(Billy, James, Peterson)* - 5:26
**4. True Believer** *(Peterson, Ramirez)* - 3:36
**5. 3 Days in Darkness** *(Billy, James, Peterson)* - 4:41
**6. Legions of the Dead** *(Peterson)* - 2:37
**7. Careful What You Wish For** *(Billy, James, Lombardo, Peterson)* - 3:30
**8. Riding the Snake** *(Billy, Peterson)* - 4:13
**9. Allegiance** *(Billy, Lombardo, Peterson)* - 2:37
**10. Sewn Shut Eyes** *(Billy, James, Peterson)* - 4:15
**11. Fall of Sipledome** *(Billy, Peterson)* - 4:48

## Θέσεις τσαρτ
***The Gathering*** *(άλμπουμ)*

***Επίσημη κυκλοφορία: [[28 Ιουνίου]] [[1999]]***

## Τα μέλη των Testament
Οι μουσικοί οι οποίοι ηχογράφησαν το "*The Gathering*" είναι οι εξής:
* **[[Τσακ Μπίλι]]** - φωνητικά
* **[[Έρικ Πίτερσον]]** - κιθάρα
* **Τζέιμς Μέρφι** - κιθάρα
* **[[Στιβ ντι Τζόρτζιο]]** - μπάσο
* **[[Ντέιβ Λομπάρντο]]** - τύμπανα

## Παραπομπές


## Πηγές
* The Gathering - Testament | Songs, Reviews, Credits, Awards | AllMusic
* Testament - The Gathering (album review) | Sputnikmusic
* Testament - The Gathering - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1999
Πύλη της Κερύνειας

Η **Πύλη της Κερύνειας** είναι πύλη στα Τείχη της Λευκωσίας, στο βόρειο τουρκοκρατούμενο τμήμα της Λευκωσίας στην Κύπρο. Ήταν η πύλη που χρησιμοποιείτο για την μεταφορά αγαθών στις βόρειες περιοχές, κυρίως την Κερύνεια. Ευρίσκεται εντός της συνοικίας Νεάπολη του Δήμου Λευκωσίας.

Η πύλη ανεγέρθηκε το 1567 από τους Ενετούς, ως τμήμα των νέων τειχών της πόλης. Ανακατασκευάστηκε από τους Οθωμανούς το 1821, ενώ προστέθηκε παρατηρητήριο στην πύλη για την αποτροπή ενδεχομένου ελληνικών εξεγέρσεων.

Σήμερα, η πύλη χρησιμοποιείται ως τουριστικό γραφείο πληροφοριών από τον Δήμο Λεφκόσα.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Λευκωσία
Κατηγορία:Βενετικές οχυρώσεις στην Κύπρο
Κατηγορία:Αξιοθέατα στην Κύπρο
Κατηγορία:Πύλες στην Κύπρο
Αλεξικράτης

Ο **Αλεξικράτης** (1ος αιώνας μ.Χ.) ήταν Πυθαγόρειος φιλόσοφος, σύγχρονος του Πλουτάρχου, ο οποίος τον αναφέρει στο όγδοο βιβλίο των *Συμποσιακών προβλημάτων*. Αυτή είναι και η μοναδική αναφορά στον Αλεξικράτη που σώθηκε μέχρι την εποχή μας.

Ο Πλούταρχος, λέγοντας ότι οι παλαιοί Πυθαγόρειοι δεν έτρωγαν ψάρια, γράφει ότι και μαθητές του Αλεξικράτη ήταν εγκρατείς, *«ιχθύος δε μη γεύεσθαι ο παράπαν υπέμενον»*. Αυτό γινόταν επειδή τα ψάρια είναι άφωνα και οι Πυθαγόρειοι θεωρούσαν τη σιωπή θεϊκή ιδιότητα.

## Αναφορές


Αλεξικρατης
Αλίσαρνα

Η **Αλίσαρνα** ήταν αρχαία πόλη της βορειοδυτικής Μικράς Ασίας, στη Μυσία και πιο συγκεκριμένα στην Τρωάδα.

Η Αλίσαρνα αναφέρεται στην ιστορία της εποχής των Περσικών Πολέμων, από το εξής γεγονός: Ο Δαρείος, προκειμένου να ικανοποιήσει τον έκπτωτο βασιλιά της Σπάρτης Δημάρατο, που είχε καταφύγει σε αυτόν και είχε γίνει σύμβουλός του, ή κατ' άλλους ο Ξέρξης, τού παραχώρησε τις προσόδους της Αλισάρνης και δύο άλλων πόλεων (της Περγάμου και της Τευθρανίας).

Ο Ξενοφών αναφέρει ότι οι απόγονοι του Δημαράτου Ευρυσθένης και Προκλής κυβερνούσαν αργότερα τις τρεις πόλεις. Το 400 π.Χ. λοιπόν οι βασιλείς αυτοί ενώθηκαν με τους Σπαρτιάτες του στρατηγού Θίβρωνα που πολεμούσαν εναντίον των Περσών.

Η ονομασία της πόλεως αυτής αναγράφεται σε μερικές αρχαίες επιγραφές με τον τύπο **Αλάσαρνα**, που συγχέεται όμως έτσι με την ομώνυμη αρχαία πόλη της νήσου Κω, τη σημερινή Καρδάμαινα.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 4

Αλισαρνα
Συμμετοχή της Ελλάδας στη Junior Eurovision

Η **Ελλάδα** έχει στείλει 6 συμμετοχές στον Διαγωνισμό Παιδικού Τραγουδιού της Eurovision. Η πρώτη φορά που συμμετείχε στον διαγωνισμό ήταν το 2003.

Η πρώτη συμμετοχή της Ελλάδας ήταν το τραγούδι "Φίλοι Για Πάντα" που ερμηνεύτηκε από τον οκτάχρονο Νικόλα Γιαννόπουλο το 2003 στην Κοπεγχάγη της Δανίας κερδίζοντας την 8η θέση. Η καλύτερη συμμετοχή της χώρας ήταν το 2005, όταν ο Αλέξανδρος και η Κάλλη πήραν την 6η θέση για την Ελλάδα με το τραγούδι "Τώρα Είναι Η Σειρά Μας". Η χειρότερη συμμετοχή της Ελλάδας ήταν το 2007, όταν το συγκρότημα "Made In Greece" ήρθε στην 17η και τελευταία θέση με 14 βαθμούς.

## Ιστορικό
### 2009
Τον Οκτώβριο του 2008, είχε αποκαλυφθεί ότι ο Ελληνικός ραδιοτηλεοπτικός φορέας ΕΡΤ σκεφτόταν την αποχώρηση της χώρας από τον Διαγωνισμό Παιδικού Τραγουδιού της Eurovision 2009 μετά από έξι χρόνια συμμετοχής εξ'αιτίας του χαμηλού βαθμού τηλεθέασης και της διαμαρτυρίας στο να χρησιμοποιούν παιδιά. Η ΕΡΤ αποχώρησε επίσημα στα τέλη Απριλίου του 2009 αναφέροντας ως παράγοντα την οικονομική κρίση της χώρας.

### 2014
Τον Ιανουάριο του 2014, αναφέρθηκε ότι η ΝΕΡΙΤ ενδιαφέρθηκε στο να πάρει μέρος στον διαγωνισμό, αναλαμβάνοντας έτσι πάνω από την τότε κλειστή ΕΡΤ. Αυτές οι φήμες αργότερα επιβεβαιώθηκαν ως ψευδείς.

### 2020
Τον Ιούνιο του 2020, η διοίκηση και οι Διεθνείς Σχέσεις της ελληνικής δημόσιας τηλεόρασης ΕΡΤ σκεφτόταν σοβαρά τη συμμετοχή και επιστροφή της χώρας στον παιδικό διαγωνισμό, κάτι το οποίο θα εντασσόταν σε μια συνολική προσπάθεια της εταιρείας, να αποκτήσει καινούριο πρόγραμμα μετά από μια δεκαετία περίπου, που λειτουργούσε χωρίς νέες παραγωγές. Λίγες μέρες μετά, ανακοινώθηκε ότι η χώρα δε θα επιστρέψει στον διαγωνισμό για άλλη μια φορά.

## Συμμετοχές

## Σχολιαστές και εκπρόσωποι βαθμών
Οι διαγωνισμοί μεταδίδονται online σε όλο τον κόσμο μέσω της επίσημης ιστοσελίδας junioreurovision.tv του Junior Eurovision Song Contest και του YouTube. Το 2015 οι διαδικτυακές εκπομπές περιελάμβαναν σχολιασμό στα αγγλικά από τον συντάκτη junioreurovision.tv Luke Fisher και το βουλγάρικο νεαρό διαγωνισμό τραγουδιού της Eurovision του 2011 Ivan Ivanov. Ο ελληνικός ραδιοτηλεοπτικός οργανισμός, η ΕΡΤ, έστειλε τους δικούς του σχολιαστές σε κάθε διαγωνισμό για να δώσει σχόλια στην ελληνική γλώσσα. Οι εκπρόσωποι κλήθηκαν επίσης από τον εθνικό ραδιοτηλεοπτικό φορέα για να ανακοινώσουν τα βραβεία από την Ελλάδα. Ο παρακάτω πίνακας περιλαμβάνει τις λεπτομέρειες για κάθε σχολιαστή και εκπρόσωπο από το 2003.

## Ιστορικό ψηφοφορίας
Οι παρακάτω πίνακες δείχνουν πέντε ταξινομήσεις στην ιστορία ψήφων στην Ελλάδα μέχρι τη πιο πρόσφατη συμμετοχή τους το 2008:

## Δείτε επίσης
* Συμμετοχή της Ελλάδας στη Eurovision
* Συμμετοχή της Ελλάδας στη Eurovision Χορού

## Παραπομπές


Κατηγορία:Διαγωνισμός Παιδικού Τραγουδιού Eurovision
Κάρλος Μορένο

Ο **Κάρλος Μορένο** (ισπανικά: *Carlos Moreno*, 29 Αυγούστου 1938 - 9 Μαρτίου 2014) ήταν Αργεντινός ηθοποιός και σκηνοθέτης, του κινηματογράφου, του θεάτρου και της τηλεόρασης.

## Προσωπική ζωή
Γεννήθηκε το 1938 στην Λα Πλάτα και σπούδασε υποκριτική.
Από το 1968 ως το 2012, έπαιξε σε 20 ταινίες και 29 τηλεοπτικές σειρές.

## Ο ρόλος του σαν κύριος Λουτσέρο
Το 1997, με την δημοφιλή σειρά Οι Ατρόμητοι (Cebollitas), έκανε διεθνή επιτυχία σαν το ρόλο του προπονητή των παιδιών, δηλαδή του κυρίου Ρόκι Χαβιέρ Λουτσέρο (Rocky Lucero).

Από αυτόν ακριβώς το ρόλο, ο Κάρλος Μορένο, έγινε διεθνώς γνωστός, μιας και Οι Ατρόμητοι, προβλήθηκαν σε πολλές χώρες και ειδικά στην Αργεντινή, αλλά και στην Ελλάδα και μάλιστα σε πολλές επαναλήψεις.

## Θάνατος
Ο Κάρλος Μορένο το Σεπτέμβριο του 2013, υπέστη την πρώτη καρδιακή προσβολή, όχι τόσο σοβαρή. Ενώ τον Μάρτιο του 2014, υπέστη μια δεύτερη, αυτή τη φορά πιο σοβαρή. Έφυγε από τη ζωή, σε ηλικία μόλις 75 χρόνων στις 9 Μαρτίου 2014 και κηδεύτηκε στο νεκροταφείο του Μπουένος Άιρες, παρουσία πολύ κόσμου.

## Πηγές


## Εξωτερικοί σύνδεσμοι
* Ο Κάρλος Μορένο στο IMDb

Κατηγορία:Αργεντινοί ηθοποιοί
Κατηγορία:Αργεντινοί σκηνοθέτες κινηματογράφου
Τζόκο Ουιντόντο

Ο **Τζόκο Ουιντόντο** (*Joko Widodo*, 21 Ιουνίου 1961) είναι Ινδονήσιος πολιτικός και Πρόεδρος της Ινδονησίας από το 2014 έως το 2024. Στην Ινδονησία είναι γνωστός και **Τζοκόουι**, παρατσούκλι που προκύπτει από το πλήρες όνομά του. Προτού την εκλογή του στη θέση του προέδρου της χώρας, ο Ουιντόντο διετέλεσε Κυβερνήτης της Τζακάρτα και δήμαρχος της Σουρακάρτα.

Το Ινδονησιακό Δημοκρατικό Κόμμα – Αγώνας επέλεξε τον Ουιντόντο ως υποψήφιο κυβερνήτη της Τζακάρτα στις κυβερνητικές εκλογές του 2012 με τον Μπασούκι Τιαχάγια Πουρνάμα ως υποψήφιο αντικυβερνήτη. Ο Ουιντόντο κέρδισε τις εκλογές στις 20 Σεπτεμβρίου 2012 κερδίζοντας τον μέχρι πρότινος κυβερνήτη Φαούζι Μπόβο στον δεύτερο γύρο. Η νίκη του θεωρήθηκε ως αντανάκλαση της λαϊκής άποψης για την υποστήριξη «νέων» και «καθαρών» πολιτικών στην πολιτική σκηνή της Ινδονησίας.

Η δημοφιλία του αυξήθηκε μετά τις εκλογές του 2012. Το 2013 και στις αρχές του 2014 θεωρήθηκε ως ένας από τους επικρατέστερους υποψήφιους του Ινδονησιακού Δημοκρατικού Κόμματος – Αγώνας για να αναλάβει το χρίσμα του κόμματος στις εκλογές του 2014, κάτι που επισημοποιήθηκε στις 14 Μαρτίου 2014.

Τελικά, ο Ουιντόντο ανακοινώθηκε ως νικητής των προεδρικών εκλογών στις 22 Ιουλίου 2014, αφού κέρδισε το 53% των ψήφων. Ο ανθυποψήφιός του Πραμπόβο Σουμπιάντο απέσυρε την υποψηφιότητά του πριν την ολοκλήρωση της καταμέτρησης των ψήφων αμφισβητώντας το αποτέλεσμα.

Ο Ουιντόντο πέτυχε την επανεκλογή του για 2η συνεχή θητεία στις προεδρικές εκλογές του 2019.

## Παραπομπές


Κατηγορία:Πρόεδροι της Ινδονησίας
Οθωμανικός στρατός

Η ιστορία του **Οθωμανικού Στρατού** (αραβική γραφή: اردوي همايون, τουρκικά: *Osmanlı Ordusu*) μπορεί να χωριστεί σε πέντε βασικές περιόδους. Η εποχή της ίδρυσης καλύπτει τα έτη μεταξύ 1300 (Βυζαντινή εκστρατεία) και 1453 (Άλωση της Κωνσταντινούπολης), η κλασική περίοδος καλύπτει τα έτη μεταξύ 1451 (ενθρόνιση του Σουλτάνου Μωάμεθ Β΄) και 1606 (Ειρήνη του Σίτβατοροκ), η περίοδος αναμόρφωσης καλύπτει τα έτη μεταξύ 1606 και 1826 (Vaka-i Hayriye), η περίοδος εκσυγχρονισμού καλύπτει τα έτη μεταξύ 1826 και 1858 και η περίοδος παρακμής καλύπτει τα έτη μεταξύ 1861 (ενθρόνιση του Σουλτάνου Αμπντούλ Αζίζ) και 1918 (Ανακωχή του Μούδρου).

## Σημειώσεις


## Παραπομπές


## Εξωτερικοί σύνδεσμοι
*"Turkey Prepares for War 1913–1914" by Lt. Col. Edward J. Erickson
*Turkey in World War I
*History of the Ottoman Military Music

Κατηγορία:Οθωμανικός στρατός
Τριοξιράνιο

Το **τριοξιράνιο** (αγγλικά *trioxirane*) ή **κυκλικό όζον** (αγγλικά *cyclic ozone*) είναι θεωρητικά προβλεπόμενη μετασταθής ισομερής μορφή του όζοντος. Όπως το κοινό όζον (O3), το μόριο τριοξιρανίου περιέχει τρία (3) άτομα οξυγόνου. Η διαφορά του τριοξιρανίου από το κοινό όζον είναι η σχετική θέση στο χώρο των τριών ατόμων οξυγόνου τους. Στο κοινό όζον, τα άτομα οξυγόνου τοποθετούνται σε δομή τεθλασμένης γραμμής, με δεσμική γωνία 117°, ενώ στο τριοξιράνιο σχηματίζουν ένα νοητό ισόπλευρο τρίγωνο (άρα με δεσμική γωνία 60°).

Κάποιες από τις ιδιότητες του τριοξιρανίου έχουν προβλεφθεί θεωρητικά. Πιο συγκεκριμένα, η τυπική ενθαλπία σχηματισμού του τριοξιρανίου υπολογίστηκε σε 130 kJ/mole, δηλαδή υψηλότερη από εκείνη του συνηθισμένου όζοντος. Πρέπει να περιέχει περισσότερη αποθηκευμένη χημική ενέργεια, σε σύγκριση με το κοινό όζον. Συγκεκριμένα, η ενέργεια που αναμένεται να προκύπτει από τη διάνοιξη του δακτυλίου, οπότε το τριοξιράνιο ξανασχηματίζει συνηθισμένο όζον, υπολογίστηκε σε 95 kJ/mole.

Υπάρχουν ενδείξεις ότι μικρές ποσότητες τριοξιρανίου υπάρχουν πράγματι στην επιφάνεια κρυστάλλων οξειδίου του μαγνησίου (MgO) σε επαφή με τον ατμοσφαιρικό αέρα. Το τριοξιράνιο δεν έχει γίνει εφικτό να παραχθεί μαζικά, αν και τουλάχιστον μια ερευνητική ομάδα προσπάθησε να φτιάξει μαζικά τριοξιράνιο, χρησιμοποιώντας ένα εξαιρετικά γρήγορο λέιζερ. Μια άλλη πιθανότητα σταθεροποίησης αυτής της αλλομορφής οξυγόνου είναι η παραγωγή της μέσα σε περιορισμένους χώρους, όπως για παράδειγμα τα φουλερένια.

Η πρόκληση είναι να επικυρωθούν τα δεδομένα που υπολογίζονται από τα θεωρητικά μοντέλα, αλλά και να είναι δυνατή η παραγωγή κυκλικού όζοντος σε βιομηχανικές ποσότητες, ώστε να χρησιμοποιείται ως πρόσθετο σε υγρό οξυγόνο, οπότε θα μπορούσε ειδικότερα να αποδώσει αύξηση της ειδικής ώθησης των υγρών προωθητικών, που χρησιμοποιούνται για τα καύσιμα πυραύλων.

## Παραπομπές και σημειώσεις


Κατηγορία:Οξυγόνο
Κατηγορία:Αλλοτροπία
Κατηγορία:Ενώσεις με τριμελή δακτύλιο
Ιβάνα Μπακέρο

Η **Ιβάνα Μπακέρο Μαθίας** (ισπανικά: *Ivana Baquero Macías*, Βαρκελώνη, 11 Ιουνίου 1994) είναι Ισπανίδα ηθοποιός. Σε ηλικία 11 ετών επιλέχθηκε από τον Ισπανό σκηνοθέτη Γκιγιέρμο ντελ Τόρο, για τον ρόλο της Οφέλια, στην ταινία Ο λαβύρινθος του Πάνα, από τον οποίο κέρδισε πολύ καλές κριτικές, καθώς κι ένα βραβείο Γκόγια, ως πρωτοεμφανιζόμενη.

## Βιογραφία
Η Μπακέρο φοίτησε σε σχολείο της γενέτειράς της, της Βαρκελώνης. Πηγαίνοντας σε Αμερικανικό σχολείο της Βαρκελώνης, έμαθε άριστα αγγλικά, εκτός από ισπανικά και καταλανικά. Αποφοίτησε το 2012.

Η Μπακέρο εμφανίστηκε σε διάφορες ταινίες, με μικρούς ρόλους, πριν τον *Λαβύρινθο του Πάνα*. Η πιο αξιοσημείωτη από αυτές είναι η ταινία *Frigile*, στην οποία έπαιξε κι εκεί ένα μικρό ρόλο στο πλευρό της Καλίστα Φλόκχαρτ και του Ρίτσαρντ Ρόκσμπουργκ. Συμμετείχε και σε άλλες ταινίες όπως το *Romasanta* και το *Rottweiler*, ενώ έχει εμφανιστεί και στην ισπανική τηλεόραση.

Στον *Λαβύρινθο του Πάνα*, το 2006, η Μπακέρο επιλέχθηκε ανάμεσα από 1000 κορίτσια, που διεκδικούσαν τον ρόλο της Οφέλια. Ο σκηνοθέτης ντελ Τόρο είπε ότι μόλις είδε τα σγουρά μαλλιά της και τα βαθιά σκούρα μάτια της κατάλαβε αμέσως ότι είναι ιδανική για τον ρόλο. Το σενάριο της ταινίας αναφερόταν σε ένα κορίτσι 8 ετών, όμως το σενάριο άλλαξε λόγω της ηλικίας της Μπακέρο, που ήδη ήταν 11 ετών.

Κατόπιν, έπαιξε έναν δευτερεύοντα ρόλο στην ταινία *The Anarchist's Wife*, η οποία τοποθετείται χρονολογικά στον Ισπανικό Εμφύλιο Πόλεμο και κυκλοφόρησε το 2008.

Το 2009 έπαιξε για πρώτη φορά σε αμερικανική ταινία, την ταινία τρόμου Τελευταία κραυγή του Τζων Κόννολλι, με συμπρωταγωνιστή τον  Κέβιν Κόστνερ.
 
## Φιλμογραφία

## Παραπομπές


## Πηγές
*Τα βραβεία της Ιβάνα Μπακέρο στο IMDb.com

## Εξωτερικοί σύνδεσμοι

*
* Ιβάν Μπακέρο στο Synchronkartei.de
* Ιβάνα Μπακέρο στο womenonly.gr
* Ιβάνα Μπακέρο στο Ε-go.gr
* Ιβάνα Μπακέρο στο Rottentomatoes.com

Κατηγορία:Καταλανοί καλλιτέχνες
Κατηγορία:Ισπανοί ηθοποιοί
Μοντερνιστικά Οικιστικά Συγκροτήματα του Βερολίνου

Τα **Μοντερνιστικά Οικιστικά Συγκροτήματα του [[Βερολίνο]]υ** (γερμ.: *Siedlungen der Berliner Moderne*) αποτελούνται από έξι συγκροτήματα κοινωνικών κατοικιών (*Siedlungen*) που αποτελούν τεκμήριο των πρωτοποριακών πολιτικών στέγασης που τέθηκαν σε εφαρμογή από το 1910 έως το 1933, ειδικά κατά τη διάρκεια της Δημοκρατίας της Βαϊμάρης, όταν το Βερολίνο αποτελούσε ιδιαίτερα προοδευτική πόλη σε κοινωνικό, πολιτικό και πολιτισμικό επίπεδο. Τα συγκροτήματα αποτελούν χαρακτηριστικά παραδείγματα του κινήματος μεταρρύθμισης της οικοδομής, που συνέβαλε στη βελτίωση των συνθηκών στέγασης και διαβίωσης για τα άτομα με χαμηλά και μεσαία εισοδήματα, μέσω καινοτόμων προσεγγίσεων στο σχεδιασμό των πόλεων, των αρχιτεκτονικών κατασκευών και των κήπων. Τα συγκροτήματα αποτελούν επίσης εξαιρετικά παραδείγματα νέων αστικών και αρχιτεκτονικών τυπολογιών και συνδυάζουν τις πρωτότυπες σχεδιαστικές λύσεις με τεχνικές και αισθητικές καινοτομίες.

Μεταξύ των γνωστότερων αρχιτεκτόνων των κατοικιών, οι οποίες άσκησαν σημαντική επίδραση σε παγκόσμιο επίπεδο στην εξέλιξη του σχεδιασμού κατοικίας, ήταν οι Μπρούνο Ταούτ, Μάρτιν Βάγκνερ και Βάλτερ Γκρόπιους.

## Κατάλογος Οικιστικών Συγκροτημάτων

Κατηγορία:Μνημεία Παγκόσμιας Κληρονομιάς στη Γερμανία
Κατηγορία:Κτίρια και κατασκευές στο Βερολίνο
Κατηγορία:Αρχιτεκτονική κτιρίων
Nine to the Universe

***Nine to the Universe*** είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε το 1969 και κυκλοφόρησε μέσω της δισκογραφικής εταιρείας "Reprise Records" στην Αμερική και μέσω της "Polydor Records" στην Ευρώπη και την Ιαπωνία τον Μάρτιο του 1980.

Αυτός είναι ο τρίτος δίσκος με ηχογραφήσεις του Χέντριξ που κυκλοφόρησε σε παραγωγή του Άλαν Ντάγκλας. Παρά τα πολλά overdub στις δύο προηγούμενες κυκλοφορίες, το "*Nine to the Universe*" παρουσίασε τις ηχογραφήσεις όπως έγιναν το 1969. Εκείνη την περίοδο, ο Χέντριξ είχε έλθει σε επαφή με τον τζαζ μουσικό Μάιλς Ντέιβις και ηχογράφησε με τον Ντέιβ Χολάντ, τον Τζον ΜακΛάχλιν και τον Λάρι Γιανγκ, οι οποίοι ήταν μέλη του προσωπικού σχήματος του Ντέιβις.

Το "*Nine to the Universe*" κυκλοφόρησε το 1979 στη Βραζιλία με τίτλο "*Message from Nine to the Universe*" και επίσημα στον υπόλοιπο κόσμο το 1980, ανεβαίνοντας στο # 127 στις Ηνωμένες Πολιτείες, αλλά χωρίς να μπει στους βρετανικούς καταλόγους επιτυχιών.

## Τραγούδια του δίσκου

## Θέσεις τσαρτ
***Nine to the Universe*** *(άλμπουμ)*

***Επίσημη κυκλοφορία: [[Μάρτιος]] [[1980]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Nine to the Universe*" είναι οι εξής:

* **[[Τζίμι Χέντριξ]]** - κιθάρα, φωνητικά
* **Λάρι Λι** - κιθάρα στο "*Easy Blues*"
* **Τζιμ ΜακΚάρτι** - κιθάρα στο "*Jimi/Jimmy Jam*"
* **Λάρι Γιανγκ** - πλήκτρα στο "*Young/Hendrix*"
* **[[Μπίλι Κοξ]]** - μπάσο στα "*Message from Nine to the Universe*", "*Easy Blues*" και "*Drone Blues*"
* **Ντέιβ Χόλαντ** - μπάσο στο "*Young/Hendrix*"
* **Ρόλαντ Ρόμπινσον** - μπάσο στο "*Jimi/Jimmy Jam*"
* **[[Μιτς Μίτσελ]]** - τύμπανα στα "*Jimi/Jimmy Jam*" και "*Easy Blues*"
* **[[Μπάντι Μάιλς]]** - τύμπανα στα "*Message from Nine to the Universe*" και "*Young/Hendrix*"
* **Ρόκι Άιζακς** - τύμπανα στα "*Drone Blues*"
* **Αλ Μαρκς** - κρουστά στο "*Drone Blues*"
* **Τζούμα Σουλτάν** - κρουστά στο "*Easy Blues*"
* **Γκεράρντο Βελέζ** - κρουστά στο "*Easy Blues*"
* **Ντέβον Ουίλσον** - φωνητικά στα "*Message from Nine to the Universe*"

## Παραπομπές


## Πηγές
* Nine to the Universe - Jimi Hendrix | Songs, Reviews, Credits, Awards | AllMusic
* Hendrix, Jimi — Nine to the Universe | MustHear.com
* Jimi Hendrix Nine to the Universe (1980) « Classic Rock Review

Κατηγορία:Δισκογραφία του Jimi Hendrix
Κατηγορία:Άλμπουμ του 1980
Οθωμανικό Πολεμικό Ναυτικό

Το **Οθωμανικό Ναυτικό** (αραβική γραφή: البحرية العثمانية, τουρκικά: *Osmanlı Donanması*), επίσης γνωστό ως **Οθωμανικός Στόλος**, ιδρύθηκε στις αρχές του 14ου αιώνα, έπειτα από την πρώτη επέκταση της Οθωμανικής Αυτοκρατορίας με την προσάρτηση της Πραινετού το 1323, στην οποία δημιουγήθηκε το πρώτο οθωμανικό ναυπηγείο, που αποτέλεσε τον πυρήνα του μελλοντικού Ναυτικού. Κατά τη διάρκεια της μακράς ιστορίας του, είχε εμπλακεί σε πολλές συγκρούσεις και υπέγραψε μια σειρά από θαλάσσιες συνθήκες. Στη μεγαλύτερη ακμή του, το Ναυτικό επεκτάθηκε έως στον Ινδικό Ωκεανό, στέλνοντας μια αποστολή στην Ινδονησία το 1565.

Για ένα μεγάλο διάστημα της ιστορίας του, το Ναυτικό διοικήθηκε από τη θέση του Καπουδάν Πασά (Μέγα Ναύαρχο, κυριολεκτικά: «Καπετάν Πασά»). Η θέση αυτή καταργήθηκε το 1867, όταν αντικαταστάθηκε από τον Υπουργό του Πολεμικού Ναυτικού (τουρκικά: *Bahriye Nazırı*) και μια σειρά από Διοικητές Στόλου (τουρκικά: *Donanma Komutanları*). Μετά το τέλος της Οθωμανικής Αυτοκρατορίας και τη διακήρυξη της Δημοκρατίας της Τουρκίας το 1923, η παράδοση του Ναυτικού συνεχίστηκε υπό το σύγχρονο Τουρκικό Πολεμικό Ναυτικό. 

Από τη δεκαετία του 1830, μετά την κατάργηση των γενιτσάρων, έγινε προσπάθεια για υποχρεωτική στράτευση των Οθωμανών πολιτών στο στρατό και το ναυτικό. Στη δεκαετία του  1830 περίπου 2.500 Χριστιανοί - κυρίως Αρμένιοι και Έλληνες - ναυτολογήθηκαν στο οθωμανικό πολεμικό ναυτικό. Αυτό προκάλεσε αντιδράσεις μεταξύ των Χριστιανών, και από νησιά όπως η Ρόδος και η Χίος πολλοί Έλληνες έφευγαν προς άλλα μικρότερα νησιά για να αποφύγουν τη ναυτολόγηση. Το 1847 οι Χριστιανοί ναύτες ζήτησαν την εγκατάσταση παρεκκλησίων και ιερέων πάνω στα πολεμικά πλοία, το οποίο δεν έγινε δεκτό λόγω της Σαρία (ισλαμικού νόμου). Ο αρχιναύαρχος και ο Μέγας Βεζύρης (αντίστοιχο του πρωθυπουργού) ήταν θετικοί στο αίτημα, αλλά ο Σεΐχ-ουλ-ισλάμης (ανώτατος θρησκευτικός ηγέτης) το αρνήθηκε διότι έκρινε ότι ο εκκλησιασμός πάνω στα πλοία ισοδυναμούσε με την ανέγερση νέων εκκλησιών, το οποίο ήταν αντίθετο προς τη Σαρία.

## Σημειώσεις


## Παραπομπές


## Εξωτερικοί σύνδεσμοι
* Istanbul Naval Museum Official Website
* Navy pages in 'Turkey in WW1' web site
* History of the Ottoman Navy

Κατηγορία:Οθωμανικός στρατός
Φελίτσε Αλεσσάντρι

Ο **Φελίτσε Αλεσσάντρι** (ιταλ.*Felice Alessandri*, 24 Νοεμβρίου 1747&nbsp;– 15 Αυγούστου 1798) ήταν Ιταλός μουσικοσυνθέτης με διεθνή σταδιοδρομία, περισσότερο γνωστός για τις όπερές του.

Ο Αλεσσάντρι γεννήθηκε στη Ρώμη, αλλά σπούδασε στο ωδείο της Νάπολης. Μετά την ολοκλήρωση των σπουδών του διορίσθηκε αρχιμουσικός στον Καθεδρικό Ναό του Τορίνο. Στη συνέχεια έζησε στο Παρίσι επί τρία ή τέσσερα έτη μαζι με τη σύζυγό του, την τραγουδίστρια Γκουαντάνι. Μετά από μία σύντομη επιστροφή στην Ιταλία, πήγαν στο Λονδίνο το 1768, όπου ο Αλεσσάντρι έπαιζε πιάνο σε συναυλίες και ανέβασε δύο από τις κωμικές του όπερες: τη *La moglie fedete* και τη *Re alia caccia*. Κατόπιν ο συνθέτης εργάσθηκε σε διάφορες πόλεις της Ιταλίας και στην Αγία Πετρούπολη της Ρωσίας. Τέλος, το 1789 εγκαταστάθηκε στο Βερολίνο, όπου διετέλεσε αρχιμουσικός της εκεί όπερας από το 1790 μέχρι το 1792. Δύο από τις δικές του όπερες ανέβηκαν για πρώτη φορά στο Βερολίνο: η *Il Ritorno a Ulysse* (= *Η επιστροφή του Οδυσσέως*, 1790), που είναι και η γνωστότερή του όπερα, και η *Dario* (= *Δαρείος*, 1791). Το 1792 η κωμική του όπερα *L'Ouverture du grand opera italien a Nankin* ανέβηκε στο Πότσδαμ. Δεν είναι γνωστές οι δραστηριότητες του Αλεσσάντρι για τα 6 τελευταία χρόνια της ζωής του. Απεβίωσε στην κωμόπολη Καζαλίνο του Πεδεμοντίου.

Συνολικά ο Αλεσσάντρι συνέθεσε 32 όπερες, όλες μεταξύ του 1764 και του 1794. Οι άλλες συνθέσεις του περιλαμβάνουν 6 συμφωνίες, 6 τριοσονάτες για δύο βιολιά σε σημειογραφία basso continuo, 6 κοντσέρτα για κλαβικύμβαλο, ένα μπαλέτο, μία καντάτα και ένα ορατόριο.

## Σημειώσεις


## Πηγές
* Βαλληνδράς, Α.Λ.: Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 4, σελ. 129

## Εξωτερικοί σύνδεσμοι
* 

Κατηγορία:Ιταλοί συνθέτες
Κατηγορία:Ιταλοί συνθέτες όπερας
Αλιμπέρτης

Το ελληνικό επώνυμο **Αλιμπέρτης** μπορεί να αναφέρεται σε κάποιο από τα παρακάτω πρόσωπα:

* Γεώργιος Αλιμπέρτης (1801-1878), αγωνιστής στην Επανάσταση του 1821
* Θεόδωρος Αλιμπέρτης (18ος αι.), στρατιωτικός και ποιητής
* Σπυρίδων Αλιμπέρτης (γενν. 1886), μαθηματικός και λογοτέχνης
* ΑΛΙΜΠΕΡΤΗΣ ΓΕΩΡΓΙΟΣ ΤΟΥ ΝΙΚΟΛΑΟΥ (γενν. Κορωνιδα Ναξου), Αγωνιστής στο Ελ αλαμειν ,ΙΙΙ ορεινη ταξιαρχία Ρίμινι

## Δείτε επίσης
* Αλιμπέρτη

ΑΛΙΜΠΕΡΤΗΣ ΓΕΩΡΓΙΟΣ ΤΟΥ ΝΙΚΟΛΑΟΥ
IPhone 6

Το **iPhone 6** και το **iPhone 6 Plus** είναι δύο έξυπνα κινητά τηλέφωνα που έχουν σχεδιαστεί από την αμερικανική εταιρεία Apple Inc. Οι συσκευές, των οποίων η κυκλοφορία άρχισε στις 19 Σεπτεμβρίου 2014, αποτελούν συνέχεια των προηγούμενων τηλεφώνων της εταιρείας με την ονομασία iphone. Η συσκευή iPhone 6 περιλαμβάνει ένα αριθμό από αλλαγές σε σχέση με την προηγούμενη έκδοση, όπως στο σχεδιασμό, στην οθόνη, στον επεξεργαστή, στην κάμερα και στη σύνδεση μέσω Wi-Fi.

## Παραπομπές


Κατηγορία:IPhone
Κατηγορία:IOS (Apple)
Σπερματόφυτα

μικρογραφία|Σπερματόφυτα
Τα **σπερματόφυτα** είναι φυτά στα οποία το γονιμοποιημένο ωάριο (σπερμοβλάστης) μετατρέπεται σε σπόρο. Αντιστοιχούν προς τα λεγόμενα **φανερόγαμα** (γυμνόσπερμα και αγγειόσπερμα) που αναπαράγονται με σπέρματα, *σε αντίθεση* με τα **σποριόφυτα** (θαλλόφυτα, βρυόφυτα, πτεριδόφυτα) στα οποία το όργανο της αγενούς αναπαραγωγής είναι το σπόριο.

Κατηγορία:Βοτανολογική ονοματολογία
Κατηγορία:Ταξινομία φυτών
Ελευσίς Κεντρικής Αιγύπτου

:*Για την πόλη στις εκβολές του Νείλου, δες [[Ελευσίς Αιγύπτου]]*
Η **Ελευσίς** ήταν ένα αρχαίο ελληνικό *χωρίον* (οικισμός δηλαδή ή χωριό) στην όαση του Ελ Φαγιούμ, πλησίον της αρχαίας επίσης ελληνικής Αρσινόης. 

## Αρχαίες αναφορές και προέλευση της ονομασίας

Η ύπαρξη του χωρίου της Ελευσίνος μαρτυρείται σε 44 έγγραφα από τον 3ο αιώνα π.Χ. μέχρι και τον 8ο αιώνα μ.Χ., ενό υπάρχει ένα κενό για τον 4ο αιώνα μ.Χ.

Το χωριό έλαβε προφανώς από την ομώνυμη πόλη δίπλα στην πτολεμαϊκή Αλεξάνδρεια, η οποία με την σειρά της έλαβε την ονομασία από την Ελευσίνα και ήταν κέντρο λατρείας της Δήμητρας κοντά στην Αλεξάνδρεια. Έτσι και η νέα αυτή Ελευσίνα έγινε με την σειρά της κέντρο λατρείας της Δήμητρας. Μερικοί επιστήμονες ωστόσο υποστηρίζουν ότι η ονομασία προήλθε περισσότερο από την λατρεία της Δήμητρας, παρά από την αττική μητρόπολη . Πάντως το εθνικό των κατοίκων του χωριού *Ελευσίνιος*. 

Παραδόξως κατά τον 5ο αιώνα μ.Χ. το χωριό ονομάστηκε Ελευσίνα -σε νεώτερη ελληνική απόδοση(. Stud.Pal XX 249)-, το οποίο είναι επίσης το όνομα της Ελευσίνας στην Ελλάδα σήμερα. 

## Τοποθεσία και Ιστορία
Η αιγυπτιακή Ελευσίνα βρισκόταν στο βόρειο τμήμα της μερίδος του Πολέμωνος, στο δρόμο από την προαναφερθείσα Αρσινόη προς την Οξύρρυγχο. Δεν απείχε πολύ μακριά από την πρωτεύουσα του νομού που ήταν η Αρσινόη. Περίπου το 251/0 π.Χ. ίσως να ανήκε στην νομαρχία του Διογένη (Héral 1992). Κατά την περίοδο του 6ου-7ου αιώνα μ.Χ. ήταν μέρος του Θεοδοσιοπολίτου νομού. Ο ιστορικός Banaji Jairus (2002) προτείνει την σύγχρονη Itsa ως πιθανή τοποθεσία . 

Τα γειτονικά χωριά της Ελευσίνος ήταν τα: Μούχις, Αφροδιτόπολις, Κυνόπολις, Οξύρρυγχος, Θεογονίς και Τεβέτνυ. Ίσως να συνόρευε με το κανάλι που οδηγούσε από το Τεβέτνυ και την Κερκέσηφι στην Κέρκησι. Οι τόποι Νάρκισσον και Τεστώ ήταν μικρά χωριουδάκια κοντά στην Ελευσίνα. Από τότε που η Ελευσίνα ήταν στενά συνδεδεμένη με την Mούχι, που πιθανότατα βρισκόταν κοντά στη σύγχρονη πόλη της Deir el-Azab, το χωριό πιθανότατα βρίσκεται στην ίδια περιοχή. 

Το χωριό μαρτυρείται ως *εποίκιον* τον 5ο αιώνα μ.Χ. και ως *χωρίον* από τον 6ο αιώνα μ.Χ. και μετά. Τον 7ο αιώνα μ.Χ. η Ελευσίνα απετέλεσε ένα μεγάλο μέρος μια ακίνητης περιουσίας μαζί με την Κερκέσηφι και την Μούχι. 

## Παραπομπές


## Πηγές
Ελευσίνα Κεντρικής Αιγύπτου.

Κατηγορία:Πόλεις της Αρχαίας Αιγύπτου
Ελευσίνα (αποσαφήνιση)

Με την ονομασία **Ελευσίνα** αναφέρονται οι κάτωθι πόλεις: 

* Η Ελευσίνα, περιοχή και πόλη στη δυτική Αττική που κατοικείται ήδη από τα χρόνια της αρχαίας Ελλάδας.
* Η Ελευσίς Αιγύπτου, αρχαία ελληνική πόλη της Αιγύπτου. Βρισκόταν στα ανατολικά της Αλεξανδρείας, στις εκβολές του ποταμού Νείλου, με αναφορές μετά τον 3ο αιώνα π.Χ.
* Η Ελευσίς Κεντρικής Αιγύπτου,  αρχαίος ελληνικός οικισμός στην κεντρική Αίγυπτο, στην όαση του Φαγιούμ, η ύπαρξη της οποίας μαρτυρείται από τον 3ο αιώνα π.Χ. μέχρι και τον 8ο αιώνα μ.Χ.
* Η Ελευσίνα Ιπποθοωντίδας, αρχαίος αττικός δήμος της Ιπποθοωντίδας φυλής.
Βουλγαρικές βουλευτικές εκλογές 1971

Οι βουλευτικές εκλογές διεξήχθησαν στη Βουλγαρία στις 27 Ιουνίου 1971, η πρώτη που πραγματοποιήθηκε στα πλαίσια του νέου "συντάγματος Ζίβκοφ", το οποίο είχε εγκριθεί σε δημοψήφισμα στις αρχές του έτους. Το Πατριωτικό Μέτωπο ήταν ο μόνος πολιτικός οργανισμός που συμμετείχε στις εκλογές και ορίστηκε ένας υποψήφιος για κάθε εκλογική περιφέρεια. Από τους 400 υποψηφίους οι 268 ήταν μέλη του Κομμουνιστικού κόμματος Βουλγαρίας, οι 100 ήταν μέλη της Βουλγαρικής Αγροτικής Εθνικής Ένωσης και τα υπόλοιπα 32 ήταν ανεξάρτητοι. Η προσέλευση των ψηφοφόρων φέρεται  να ήταν 99,9%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Κατηγορία:Εκλογές του 1971
Οθωμανικές Μοίρες Αεροπορίας

Οι **Οθωμανικές Μοίρες Αεροπορίας** (αραβική γραφή: القوات الجوية العثمانية, τουρκικά: *Osmanlı Tayyare Bölükleri*) ήταν στρατιωτικές μονάδες της αεροπορίας του οθωμανικού στρατού και ναυτικού. Η ιστορία της οθωμανικής στρατιωτικής αεροπορίας χρονολογείται Ιούνιο του 1909 ή τον Ιούλιο του 1911. Η οργάνωση μερικές φορές αναφέρεται ως **Οθωμανική Πολεμική Αεροπορία** (Osmanlı Hava Kuvvetleri). Ο αριθμός του στόλου έφτασε στο απόγειό του το Δεκέμβριο του 1916, όταν οι Οθωμανικές Μοίρες Αεροπορίας διέθεταν 90 αεροπλάνα. Οι Μοίρες Αεροπορίας αναδιοργανώθηκαν ως **Γενική Επιθεώρηση Πολεμικής Αεροπορίας** (Kuva-yi Havaiye Müfettiş-i Umumiliği) στις 29 Ιουλίου του 1918 Με την υπογραφή της Ανακωχής του Μούδρου στις 30 Οκτωβρίου του 1918, η Οθωμανική στρατιωτική αεροπορία ουσιαστικά έφτασε στο τέλος της. Κατά τη στιγμή της ανακωχής, η Οθωμανική στρατιωτική αεροπορία είχε περίπου 100 πιλότους, 17 χερσαίους λόχους αεροσκαφών (4 αεροσκάφη ο καθένας) και 3 λόχους υδροπλάνων (4 αεροσκάφη ο καθένας), συνολικά 80 αεροσκάφη.

## Σημειώσεις


## Παραπομπές


## Εξωτερικοί σύνδεσμοι
*Aviation pages in 'Turkey in the First World War' website
*Gallery of Pilots in 'Turkey in the First World War' website 
*Turkish Aircraft in 'Turkey in the First World War' website
*GlobalSecurity.org: Ottoman Air Branch in The Great War (1914-1918)

Κατηγορία:Οθωμανικός στρατός
Συμπληρωματικό νόμισμα

Το **συμπληρωματικό νόμισμα** είναι το ανταλλακτικό μέσο που προκύπτει μετά από συμφωνία στο πλαίσιο μιας κοινότητας, η οποία αποδέχεται το συγκεκριμένο μέσο πληρωμής εκτός από το επίσημο χρήμα ως μέσο ανταλλαγής.

## Σκοπός και γένεση
Ένα πρόσθετο νόμισμα μπορεί να είναι ένα προϊόν, μια υπηρεσία, ή ένα με χρήματα ισοδύναμο πιστωτικό χρεόγραφο. Ο σκοπός μιας τέτοιας συμφωνίας είναι να αντισταθμίσει τις υπάρχουσες κοινωνικές, οικονομικές και οικολογικές ανισορροπίες.

## Παραδείγματα Συμπληρωματικού νομίσματος
### Ιαπωνία
Στην παραδοσιακή ιαπωνική αίσθηση τιμής, ανταμείβονται οι ξένες βοήθειες. Έτσι, αναπτύχθηκαν τοπικά δίκτυα σε μη κερδοσκοπική βάση. Υπηρεσίες κοινωνικής φροντίδας, είτε καταβάλλονται σε Γιεν, ή πιστώνονται σε λογαριασμό. Επίσης το χρηματικό ποσό του τοκομεριδίου μπορεί να μεταφερθεί σε άλλους.

### Νότια Αφρική
Η κοινότητα Orania από το 2005 δημοσιεύει το Συμπληρωματικό νόμισμα Ora. Αυτό δεσμεύεται στο Ραντ Νότιας Αφρικής σε αναλογία 1:1, αλλά εγγυάται στους χρήστες μια έκπτωση σε όλα τα αγαθά που αγοράζονται στην Orania. Το Ora αναγνωρίζεται μόνο στην Orania ως μέσον πληρωμής.

## Δείτε επίσης
* Bitcoin

## Βιβλιογραφία
* Peter Krause: *Komplementärwährungen: Verstehen und verwenden*. epubli GmbH, Berlin 2011. ISBN 9783844203196
* Peter Krause (Hrsg.): *Anders: Komplementärwährungen*. epubli GmbH, Berlin 2010. ISBN 9783869318363

Κατηγορία:Νομισματολογία
Αρμενική Βικιπαίδεια

Η Αρμενική Βικιπαίδεια είναι η έκδοση της βικιπαίδειας στην Αρμενική γλώσσα. Δημιουργήθηκε τον Φεβρουάριο του 2003 και σήμερα (Απρίλιος 2018) έχει πάνω από 235 000 άρθρα.

## Εξωτερικοί σύνδεσμοι
* Η Αρμενική Βικιπαίδεια

Κατηγορία:Βικιπαίδειες ανά γλώσσα
Χάρτα του 1814

Η Χάρτα του 1814 αποτελεί το πρώτο συνταγματικό κείμενο της Γαλλίας μετά την πτώση του Ναπολέοντα και την επανεγκαθίδρυση της δυναστείας των Βουρβόνων στον γαλλικό θρόνο (περίοδος γνωστή ως Παλινόρθωση των Βουρβόνων). Η ισχύς της, χρονικά, λήγει με τα γεγονότα της Ιουλιανής Επανάστασης και την μεταβολή στο πρόσωπο του μονάρχη, το 1830, οπότε και ισχύει η αναθεώρησή της (Χάρτα του 1830).

Κατηγορία:Πολιτική ιστορία της Γαλλίας
Κατηγορία:Δίκαιο στη Γαλλία
Νορβηγική Βικιπαίδεια

thumb|To λογότυπο της Βικιπαίδειας στην απλή νορβηγική
thumb|To λογότυπο της Βικιπαίδειας στη νεονορβηγική
Η **Νορβηγική Βικιπαίδεια** είναι η έκδοση της Βικιπαίδειας στη νορβηγική γλώσσα. Αποτελείται από δύο εκδόσεις: τη «λόγια» νορβηγική (bokmål), που δημιουργήθηκε στις 26 Νοεμβρίου 2001 και έχει σήμερα (Νοέμβριος 2018) πάνω από 497.600 λήμματα, και τη νεονορβηγική (nynorsk), που δημιουργήθηκε στις 31 Ιουλίου 2004 και έχει σήμερα πάνω από 141.200 λήμματα.

## Σύνδεσμοι
* Η Βικιπαίδεια στην απλή Νορβηγική
* Η Βικιπαίδεια στην Nεορβηγική

Νορβηγικη
Γαλικιανή Βικιπαίδεια

thumb|Το λογότυπο της Γαλικιανής βικιπαίδειας
Η **Γαλικιανή Βικιπαίδεια** είναι η έκδοση της βικιπαίδειας στη γαλικιανή γλώσσα. Δημιουργήθηκε τον Μάρτιο του 2003 και μέχρι τον Νοέμβριο του 2018 είχε 152.600 λήμματα περίπου.

## Σύνδεσμοι
*  Η Γαλικιανή Βικιπαίδεια

Γαλικιαν
Kawasaki Ki-45

Το **Kawasaki Ki-45 ''Toryu'' ** ήταν ένα διθέσιο, δικινητήριο βαρύ μαχητικό αεροσκάφος που χρησιμοποιήθηκε από την Αεροπορία του Ιαπωνικού Αυτοκρατορικού Στρατού από το 1942 μέχρι το τέλος του Δευτέρου Παγκοσμίου Πολέμου. Αξιοποιήθηκε και σαν νυχτερινό μαχητικό. Οι Σύμμαχοι του έδωσαν την ονομασία αναφοράς ** ''Nick'' **. Συνολικά παρήχθησαν 1701 μονάδες όλων των εκδόσεων.

## Ανάπτυξη και σχεδίαση
Η Αεροπορία του Ιαπωνικού Αυτοκρατορικού Στρατού παρακολουθούσε στενά τις εξελίξεις στον χώρο της αεροναυτικής στην Ευρώπη. Η ανάπτυξη βαρέων μαχητικών, όπως το γερμανικό Messerschmitt Bf 110, προκάλεσε το ενδιαφέρον της ηγεσίας που ζήτησε το 1937 την δημιουργία ενός αεροσκάφους αυτής της κλάσης, το οποίο θα είχε μεγάλη ακτίνα δράσης και θα ήταν κατάλληλο για επιχειρήσεις πάνω από τον Ειρηνικό Ωκεανό.

Η ανάπτυξη του αεροσκάφους ήταν μακρά και επίπονη διαδικασία. Το πρώτο σχέδιο (ονομάστηκε Ki-38 από την κατασκευάστρια) παρουσιάστηκε το 1937 αλλά δεν ικανοποιούσε τις απαιτήσεις. Ακολούθησε ριζικός επανασχεδιασμός και τον Ιανουάριο του 1939 παρουσιάστηκε το αρχικό Ki-45. Αυτό χρησιμοποιούσε δύο κινητήρες Nakajima Ha-20B, που βρίσκονταν ακόμη στο στάδιο της ανάπτυξης. Οι κινητήρες αποδείχθηκαν προβληματικοί και αντικαταστάθηκαν αργότερα από τους Nakajima Ha-25 και αυτοί με την σειρά τους από τους Mitsubishi Ha-102. Τελικά το Ki-45 εντάχθηκε σε υπηρεσία μόλις τον Σεπτέμβριο του 1941, πέντε χρόνια μετά την έναρξη του προγράμματος.

## Δείτε επίσης

### Παρόμοια αεροσκάφη
* Focke-Wulf Fw 187
* Messerschmitt Bf 110
* Messerschmitt Me 210 και Me 410
* Nakajima J1N
* Westland Whirlwind

### Κατάλογοι
* Κατάλογος μαχητικών αεροσκαφών

## Βιβλιογραφία
* 
* 

## Εξωτερικοί σύνδεσμοι

* Σελίδα αφιερωμένη σε σωζόμενο Ki-45 στο Smithsonian National Air and Space Museum  

Ki-45
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη